**ՀԻՄՆԱՎՈՐՈՒՄ**

**«ՆՇՎԱԾ ՈԼՈՐՏՈՒՄ ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԱՆԴԱՄ ՊԵՏՈՒԹՅՈՒՆՆԵՐԻ ՕՐԵՆՍԴՐՈՒԹՅԱՆ ՆԵՐԴԱՇՆԱԿԵՑՄԱՆ ՆՊԱՏԱԿՈՎ՝ ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԵՐԻ ՊԱՀԱՆՋՆԵՐԻ ՊԱՀՊԱՆՄԱՆ ՆԿԱՏՄԱՄԲ ՊԵՏԱԿԱՆ ՀՍԿՈՂՈՒԹՅՈՒՆ (ՎԵՐԱՀՍԿՈՂՈՒԹՅՈՒՆ) ԻՐԱԿԱՆԱՑՆԵԼՈՒ ՍԿԶԲՈՒՆՔՆԵՐԻ ՈՒ ՄՈՏԵՑՈՒՄՆԵՐԻ ՄԱՍԻՆ» ՀԱՄԱՁԱՅՆԱԳԻՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳՐԻ ՆԱԽԱԳԾԻ ՄԱՍԻՆ**

Պետական վերահսկողության իրականացման սկզբունքների և մոտեցումերի ներդաշնակեցման վերաբերյալ համաձայնագրի ստորագրման առաջարկությունը ներկայացվել է ԵԱՏՄ անդամ երկրների ԵՏՄ տեխնիկական կանոնակարգերի պահանջների նկատմամբ վերահսկողության իրականացման բնագավառում լիազորված մարմինների ղեկավարների խորհրդակցության արդյունքում: Խորհրդակցության արձանագրությամբ սահմանվել է անդամ պետությունների կողմից տեխնիկական կանոնակարգերի նկատմամբ վերահսկողության կատարելագործման ուղղությամբ միջոցառումների ձեռնարկման անհրաժեշտությունը:

Համաձայնագրի նախագիծը սահմանում է ԵԱՏՄ անդամ պետություններում Միության տեխնիկական կանոնակարգերի պահանջների կատարման նկատմամբ վերահսկողության իրականացման սկզբուքները և մոտեցումները` անդամ պետությունների համապատասխան օրենսդրությունը ներդաշնակեցնելու նպատակով: Համաձայնագրի ստորագրմամբ ձևավորվում է միասնական մոտեցում ԵԱՏՄ անդամ պետությունների վերահսկողություն իրականացնող մարմինների կողմից տեխնիկական կանոնակարգերի պահանջների պահպանման վերահսկողության նկատմամբ:

Համաձայնագրի նախագիծը սահմանում է շուկայում անվտանգության ապահովման համար այնպիսի հիմնարար սկզբունքներ, ինչպիսիք են, շուկայի սուբյեկտների բարեխղճության կանխավարկածը, սպառողների իրավունքների պաշտպանության ապահովումը, պետական վերահսկողության իրականացման պարբերականությունը, պետական վերահսկողության մարմինների անկախությունը արտադրողներից, վաճառողներից կատարողներից և սպառողներից, իրավախախտումը վերացնելու վերաբերյալ նախազգուշացման կիրառման նախապատությունը և այլն:

Համաձայնագրին միանալու դեպքում հիմքեր կստեղծվեն տեխնիկական կանոնակարգերի վերահսկողության ոլորտում միասնական տեղեկատվական համակարգի ստեղծման և գործարկման համար: Այդ համակարգի միջոցով հնարավոր կլինի ապահովել տվյալների արագ և արդյունավետ փոխանակումը` շուկայում վտանգավոր արտադրանքի հայտնվելու դեպքերն առավել վերահսկելի դարձնելու և կանխարգելումն ապահովելու նպատակով:

Համաձայնագրի ստորագրումն ուղղված է տեխնիկական կանոնակարգերի նկատմամբ վերահսկողության մեխանիզմների և շուկայում անվտանգության ապահովման մեխանիզմների կատարելագործմանը: